**Kozmetikumok használatával kapcsolatos**

**nemkívánatos, egészségre káros hatások bejelentési rendje**

Az Országos Gyógyszerészeti és Élelmezés-egészségügyi Intézet (OGYÉI), mint nemzeti hatóság **kozmetikai toxikológiai központot** működtet, amelynek feladata a kozmetikai termékek rendeltetésszerű használata során felmerülő nemkívánatos és súlyos nemkívánatos egészségre káros hatás (SNH) esetén a gyors és megfelelő orvosi ellátás érdekében szükséges információ megadása.

*A kozmetikai termékekről* szóló 246/2013. (VII. 2.) Korm. rendelet 10. § értelmében a súlyos nemkívánatos hatást tapasztaló **Felelős személynek, forgalmazónak** az **„A” űrlap**, a **felhasználónak** és az **egészségügyi szakembernek** a **„C” űrlap** kitöltésével és a [kozmetika.snh@ogyei.gov.hu](mailto:kozmetika.snh@ogyei.gov.hu) email címre történő megküldésével bejelentést kell tennie az OGYÉI részére.

Az SNH bejelentéssel kapcsolatosan további információ, kitöltési útmutató, OGYÉI honlapján, a <https://ogyei.gov.hu/kozmetikai_termek_okozta_sulyos_nemkivanatos_hatas_bejelentese>

linken érhető el.